cyanic-selkie/wikianc huggingface dataset:
உமாசங்கர் ஜோசி
சுதந்திர ஆர்வலரும் இளம் கவிஞரும்
ஜனவரி 1929 இல், ஜோசி குஜராத் கல்லூரி மாணவர்களால் நடத்தப்பட்ட ஒரு வேலைநிறுத்தத்தில் பங்கேற்றார். இது இந்தியாவில் நடந்து வரும் தேசிய இயக்கத்துடன் அவரது முதல் பங்களிப்பாக குறிப்பிடப்பட்டது. 26 டிசம்பர் 1929 அன்று லாகூர் கூட்டத்தில், முழு தன்னாட்சி சாற்றல் அவர்களின் பணி என்று காங்கிரஸ் அறிவித்தது. காந்தி மற்றும் முழு தன்னாட்சி சாற்றல் (சுயராஜ்ஜியம்) அறிவிப்பு ஜோசியை சத்தியாக்கிரகியாக மாற்ற தூண்டியது. ஏப்ரல் 1930 இல், ஜோசி விராம்கம் சத்தியாக்கிரக முகாமில் சத்தியாக்கிரகியாக சேர்ந்தார். பிரித்தானிய அதிகாரிகள் அவரை நவம்பர் 1930 இல் மற்ற சத்தியாக்கிரகிகளுடன் கைது செய்தனர். ஆரம்பத்தில் சபர்மதி சிறையிலும், பின்னர் யெர்வாடா கூடார சிறையிலும் அடைக்கப்பட்டார். இந்த ஆரம்ப சிறைவாசம் 14 வாரங்கள் வரை நீட்டிக்கப்பட்டது. காந்தி-இர்வின் ஒப்பந்தத்தின் விளைவாக, ஜோசி 1931 இன் ஆரம்பத்தில் ஆயிரக்கணக்கான அரசியல் கைதிகளுடன் விடுவிக்கப்பட்டார். மார்ச் 1931 இல் நடைபெற்ற கராச்சி மாநாட்டில் கலந்து கொண்டார். ஜோசி ஜூலை முதல் குஜராத் வித்யாபிடத்தில் நடத்தப்பட்ட கூட்டங்களில் ஆறு மாதங்கள் கலந்து கொண்டார். 1932 ஆம் ஆண்டில், ஜோசி மீண்டும் சபர்மதி மற்றும் விசாபூர் சிறைகளில் எட்டு மாத காலம் சிறையில் அடைக்கப்பட்டார்.
குறிப்புகள்
பகுப்பு:1988 இறப்புகள் பகுப்பு:1911 பிறப்புகள் பகுப்பு:ஞானபீட விருது பெற்றோர் பகுப்பு:Articles with hCards
மிருத்தியுஞ்சய தோத்திரம்
எமனுடைய பாசத்திலிருந்து தன்னைக் காக்கும்படி வேண்டுவது இந்தத் தோத்திரப் பாடல்கள். அதிவீரராம பாண்டியர் இயற்றிய மாக புராணத்தில் மார்கண்டேயன் பிறப்பு உரைத்த அத்தியாயத்தில் எமன் தன்னைப் பிடிக்க வந்தபோது மார்க்கண்டேயன் சிவபெருமானைத் துதிப்பதாக 17 பாடல்கள் உள்ளன. இவற்றை மிருத்தியுஞ்சய தோத்திரம் என்னும் நூலாகப் பதிப்பித்துள்ளனர். அறுபதாண்டு நிறைவு, ருத்திராபிசேகம், சதாபிசேகம் முதலான நன்னாள்களில் இதனை ஓதிக் காப்பு அமைத்துக்கொள்வது வழக்கம்.
அடிக்குறிப்பு
பகுப்பு:16 ஆம் நூற்றாண்டுத் தமிழ் நூல்கள் பகுப்பு:சைவ சமய நூல்கள்
குழு பாலியல் வல்லுறவு
குழு பாலியல் வல்லுறவு (Gang rape) என்பது ஒரு தனிநபர் மீது ஒரு குழு பாலியல் வல்லுறவு கொள்வதாகும். குறைந்தது இரண்டு அல்லது அதற்கு மேற்பட்ட நபர்கள் குழுவாக இயங்கி வல்லுறவு கொள்ளுதலை குழு பாலியல் வல்லுறவு என்கின்றனர். இதனை "கூட்டு வல்லுறவு" என்றும் "கூட்டு வன்புணர்வு" என்றும் கூறுவதுண்டு.
2012 தில்லி கும்பல்-வல்லுறவு வழக்கு
மருத்துவ மாணவியொருவர் திசம்பர் 16, 2012 தில்லியில் ஆறு நபர்களால் பேருந்து ஒன்றில் குழு பாலியல் வல்லுறவுக்கு உட்படுத்தப்பட்டாதாக நீதிமன்றத்தில் வழக்கு தொடுக்கப்பட்டது. பேருந்து உதவியாளர் தவிர்த்து ஐந்து நபர்களுக்கு தண்டனை வழங்கப் பெற்றது.
வாச்சாத்தி
இந்தியாவின் தமிழ்நாட்டின் தர்மபுரி மாவட்டத்தின் அரூர் அருகே உள்ள வாச்சாத்தி கிராமத்தில் 1992 சூன் 20ம் தேதி 18 பெண்களிடம் குழு பாலியல் வல்லுறவு கொண்டதாக வழக்குத் தொடுக்கப்பட்டு, நீதிமன்றத்தில் 17 வனத்துறையினர் மீது குற்றச்சாட்டுகள் நிரூபிக்கப்பட்டன.
ஆதாரங்களும் மேற்கோள்களும்
பகுப்பு:பாலியல் குற்றங்கள் பகுப்பு:பாலியல் வல்லுறவு
மக்காவு
22.16667°N, 113.55°W
மக்காவு சிறப்பு நிர்வாகப் பிரிவு (Macau Special Administrative Region), பொதுவாக மாக்காவு (Macau அல்லது Macao), என்பது மக்கள் சீனக் குடியரசின் இரண்டு சிறப்பு நிர்வாகப் பகுதிகளில் ஒன்றாகும். மற்றையது ஹாங்காங் ஆகும். இது டிசம்பர் 20, 1999 இல் அமைக்கப்பட்டது. இதன் எல்லைகளாக வடக்கே குவாங்டொங் மாகாணம், கிழக்கு, மற்றும் தெற்கில் தென்சீனக் கடல் ஆகியன அமைந்துள்ளன. இதன் மேற்குப்பகுதியில் பேர்ள் ஆறு ஓடுகிறது. புடவைத் தொழில், இலத்திரனியல் மற்றும் விளையாட்டுப் பொருட்கள் ஆகியவை இங்கு மிக முக்கிய பொருளாதார வளத்தைத் தருகின்றன.
போர்த்துக்கீச வியாபாரிகள் முதன் முதலில் இங்கு 16ம் நூற்றாண்டில் குடியேறினர். பின்னர் இது போர்த்துகலினால் 1999 வரையில் சீனாவுக்குக் கையளிக்கப்படும் வரையில் ஆளப்பட்டு வந்தது. சீன-போர்த்துக்கல் ஒப்பந்தத்தின்படி மக்காவு முழுமையான சுயாட்சியுள்ள அமைப்பாக குறைந்தது 2049 ஆம் ஆண்டு வரையில் இருக்கும் என இரு தரப்பினாலும் ஏற்றுக் கொள்ளப்பட்டுள்ளது. "ஒரு நாடு, இரண்டு ஆட்சிகள்" என்ற கொள்கைப்படி மக்காவுவின் எல்லைப் பாதுகாப்புக்கும் வெளிநாட்டுறவுக்கும் சீனாவின் மத்திய அரசு பொறுப்பாகும். அதே நேரத்தில் மக்காவுக்கு அதன் உள்நாட்டு விவகாரங்களில் (சட்டம், காவற்துறை, நாணயம், வரி போன்றவை) தன்னதிகாரம் இருக்கும்.
டென்சின் கியாட்சோ (14வது தலாய் லாமா)
இவர் ஆன்மீகம் அரசியல் துறைகளில் மட்டுமல்லாமல் அறிவியலிலும் ஆர்வம் கொண்டவர். ஆன்மீகத்தை அறிவியல் எங்கு பிழை என்று ஆதார பூர்வமாக நிரூபிக்கிறதோ அதை ஆன்மீகம் ஏற்றுக்கொள்ள வேண்டும் என்று அவரது ஆங்கில நூலில் (The Universe in a Single Atom) குறிப்பிடுகிறார். இவர் தியானம் குறித்த பரிசோதனைக்கூட ஆராய்ச்சிகளிலும் தமது ஒத்துழைப்பை வழங்கியிருக்கிறார்.
இவர் 1989 ஆண்டிற்கான அமைதிக்கான நோபல் பரிசை பெற்றவர்.
மேற்கோள்கள்
பகுப்பு:திபெத்து பகுப்பு:சீனத் தலைவர்கள் பகுப்பு:நோபல் அமைதிப் பரிசு பெற்றவர்கள் பகுப்பு:1935 பிறப்புகள் பகுப்பு:ரமோன் மக்சேசே விருது பெற்றோர் பகுப்பு:வாழும் நபர்கள்
அசுடெக் பேரரசு
மெக்சிகா அசுடெக் பேரரசு (Aztec Empire) அல்லது மும்மடி கூட்டணி மூன்று நவ்வா நகர அரசுகளின் (ஆல்தெபெட்டில்) கூட்டணியாகும்;  மெக்சிக்கோ-டெனோச்டீட்லான், டெக்ச்கோகோ, மற்றும் இட்லாகோபான் நகர அரசுகளின் கூட்டணியாகும். இந்த மூன்று நகர அரசுகளும் மெக்சிக்கோ பள்ளத்தாக்கிலும் அடுத்த பகுதிகளையும்  1428 முதல் ஆண்டு வந்தன. 1521இல் எர்னான் கோட்டெஸ் தலைமையிலான எசுப்பானிய வெற்றியாளர்களும் அவர்களது உள்ளூர் தோழமைகளும் தோற்கடிக்கும் வரை இவ்வாட்சி நிலைபெற்றிருந்தது.
அசுகபோட்சால்கோ நகர அரசுக்கும் அதன் முன்னாள் மாகாணங்களுக்கும் இடையே எழுந்த உள்நாட்டுப் போரில் வெற்றி பெற்ற கூட்டத்தால் இந்தக் கூட்டணி நிறுவப்பட்டது. தன்னாட்சியுடைய மூன்று நகர அரசுகளின் கூட்டணியாக துவக்கத்தில் திட்டமிடப்பட்டபோதும் டெனோச்டீட்லான் முதன்மையான படைத்துறை கூட்டாளியாக விளங்கியது. 1520இல் எசுப்பானியர்கள் வந்தடைந்தபோது, கூட்டணியின் நிலப்பகுதியை டெனோச்டீட்லான் தான் செயற்பாட்டளவில் ஆண்டு வந்தது; மற்றக் கூட்டாளிகள் துணைப்பொறுப்புகளையே வகித்தனர்.
சாது மிரண்டால்
சாது மிரண்டால் 1966 ஆம் ஆண்டு வெளிவந்த தமிழ்த் திரைப்படமாகும். திருமலை மகாலிங்கம் இயக்கத்தில் வெளிவந்த இத்திரைப்படத்தில் டி. ஆர். ராமச்சந்திரன், நாகேஷ், கல்பனா மற்றும் பலரும் நடித்துள்ளனர்.
அசுடெக் பேரரசு
இக்கூட்டணி உருவான பின்னர் கைப்பற்றும் வண்ணம் பல போர்களை நடத்தி தனது ஆட்பகுதிகளை விரிவாக்கியது. உச்சத்தில் இருந்தபோது பெரும்பாலான மத்திய மெக்சிக்கோவை ஆண்டு வந்தது; தொலைவில் இருந்த தற்கால குவாத்தமாலாவின் எல்லையிலிருந்த, இடையமெரிக்கப் பண்பாட்டுப் பகுதியான சோகோனோச்கோ மாகாணத்தையும் தன்னாட்சியில் கொண்டு வந்தது. இந்த ஆட்சியை வரலாற்றாசிரியர்கள் "தலைமையேற்பு" அல்லது "மறைமுக" ஆட்சியாக விவரிக்கின்றனர். கூட்டணிக்கு அரையாண்டுக்கொருமுறை திறை செலுத்தவும் அசுடெக் பேரரசுக்குத் தேவைப்பட்டபோது படைகளை அனுப்பவும் உடன்பட்டால், கைப்பற்றப்பட்ட நகரங்களின் ஆட்சியாளர்கள் அதிகாரத்துடன் செயல்பட அனுமதிக்கப்பட்டனர். இதற்கு மாற்றாக, கூட்டணி அரசு பாதுகாப்பையும் அரசியல் நிலைத்தன்மையையும் அளித்தது. இந்த அரசியலமைப்பு பரந்த நிலப்பகுதியில் பொருளியல் ஒத்துழைப்பிற்கு வழிவகுத்த அதேசமயம் குறிப்பிடத்தக்க உள்ளூர் தன்னாட்சியை வழங்கியது.
சாது மிரண்டால்
தயாரிப்பு
நவம்பர் 13, 1958 சென்னையில் வங்கி அதிகாரியான சூர்யநாராயணா,அவரது நண்பர் நாராயண சுவாமி மற்றும் ஜோகிந்தர் ஆகியோரால் பணத்திற்காக கொலை செய்யப்பட்டர்.இந்த சம்பவம் " சூரியநாராயண கொலை வழக்கு" என்று கூறப்பட்டது.மேலும் பீம்சிங்கை திரைகதை எழுத தூண்டியது.இதனை அவர் வெங்கடேசுவர சினிடோன் என்ற நிறுவனத்தின் கீழ் தயாரித்தார்,இவரது உதவியாளர்களான திருமலை மற்றும் மகாலிங்கம் அகியோர் இந்த திரைப்படத்தை இயக்கினர்.வசனங்களை சோமநாதன் எழுதியுள்ளார்.படத்தின் இறுதி நீளம் 3,996 மீட்டர்.
ஒலிப்பதிவு
இந்த திரைப்படத்தின் ஒலிபதிவை டி.கே.ராமமூர்த்தி இசையமைத்தார், பாடல் வரிகளை ஆலங்குடி சோமு மற்றும் தஞ்சை வனன் எழுதியுள்ளார்.ராம முர்த்தி முன்னதாக ம.சு.விஸ்வநாதனுடன் இசையமைத்தார்.இது அவர் தனிச்சையாக இசையமைத்த முதல் திரைப்படமாகும்.
அசுடெக் பேரரசு
நூற்கோவை
பகுப்பு:மெக்சிக்கோவின் வரலாறு
சாது மிரண்டால்
வெளியீடு மற்றும் வரவேற்பு
சாது மிராண்டல் 14 ஏப்ரல் 1966 இல் வெளியிடபட்டது.இந்த திரைப்படத்தை சன் பீம் நிறுவனம் விநியோகித்தது. இந்தத் திரைப்படம் விமர்சன ரீதியான பாராட்டையும் பெற்றது.
சான்றுகள்
பகுப்பு:1966 தமிழ்த் திரைப்படங்கள்‎ பகுப்பு:நாகேஷ் நடித்த திரைப்படங்கள் பகுப்பு:ஏ. பீம்சிங் இயக்கிய தமிழ்த் திரைப்படங்கள் பகுப்பு:டி. கே. ராமமூர்த்தி இசையமைத்த திரைப்படங்கள் பகுப்பு:மனோரமா நடித்த திரைப்படங்கள்
2-நைட்ரோபுரோப்பேன்
2-நைட்ரோபுரோப்பேன் (2-Nitropropane) என்பது C3H7NO2 என்ற மூலக்கூற்று வாய்ப்பாட்டை உடைய கரிமச் சேர்மம் ஆகும். நிறமற்ற நீர்மமான இச்சேர்மம் ஒரு கரைப்பானாகும். இச்சேர்மம் நைட்ரோசேர்மம் என்ற வகையைச் சார்ந்ததாகும்.
தயாரிப்பு
புரோப்பேனானது உயர்வெப்பநிலையில் வாயு நிலையில் நைட்ரோஏற்றம் செய்யப்படும்போது, 2-நைட்ரோபுரோப்பேன் உற்பத்தி செய்யப்படுகிறது. வழக்கமாக இதனுடன் 1-நைட்ரோபுரோப்பேன் ஒரு மாசாக கலந்து காணப்படும். லியோனார்டின் வளையம்-மூடல் ஐடன்டோயின் தயாரிக்கையில் ஆவியாகும் உடன்விளைபொருளாகவும் 2-நைட்ரோபுரோப்பேன் உருவாகிறது.
பயன்கள்
ஒரு கரைப்பானாகவும் இடைநிலை வேதிப் பொருளாகவும் 2-நைட்ரோபுரோப்பேன் பயன்படுத்தப்படுகிறது. மைகள், வண்ணங்கள், ஒட்டும்பசைகள், மிளிரிகள், பலபடிகள், பிசின்கள், எரிபொருள், மற்றும் மேற்பூச்சுகள் போன்றவற்றில் 2-நைட்ரோபுரோப்பேன் பயன்படுகிறது. குளோர்பென்டெர்மின், பென்டெர்மின், டெக்ளோசான் போன்ற சேர்மங்களைத் தொகுப்பு முறையில் தயாரிக்க 2-நைட்ரோபுரோப்பேன் பயன்படுகிறது.
முன்பாதுகாப்பு
புகையிலை புகையின் பகுதிப் பொருளாக 2-நைட்ரோபுரோப்பேன் உள்ளது. விலங்குகளில் பரிசோதித்ததின் அடிப்படையில் நோக்கினால் மனிதர்களுக்கும் புற்றுநோயைத் தரும் வல்லமை இதற்கு உண்டு. 2பி குழு புற்றுநோய் ஊக்கி என இதை வகைப்படுத்துகிறார்கள்
நேபாள மாநிலங்கள்
ஏழு புதிய மாநிலங்கள் நிறுவப்பட்டப் பின்னர், ஐந்து வளர்ச்சி பிராந்தியங்கள் மற்றும் 14 மண்டலங்களின் நிர்வாக ஆட்சி முறை முடிவுக்கு வந்தது.
2-நைட்ரோபுரோப்பேன்
மேற்கோள்கள்
பகுப்பு:நைட்ரோ ஆல்க்கேன்கள் பகுப்பு:ஐசோபுரோப்பைல் சேர்மங்கள்
நேபாள மாநிலங்கள்
அரசாங்கம்
நேபாள மாநிலங்களின் அன்றாட நிர்வாகத்தை மாநில முதலமைச்சர் மற்றும் அமைச்சரவை மேற்கொள்ளும். நேபாள அரசின் பரிந்துரையின் பேரில் குடியரசுத் தலைவர், மாநிலங்களின் ஆளுநர்களை நியமிக்கிறார்.
மாநில சட்டமன்றங்கள்
நேபாளத்தின் மாநிலங்கள் ஓரவை கொண்ட சட்டமன்றங்கள் கொண்டுள்ளது. இச்சட்டமன்றத்தின் பதவிக்காலம் ஐந்து ஆண்டுகாலம் ஆகும்.
நேபாள மாநில சட்டமன்றங்கள் 550 உறுப்பினர்களைக் கொண்டுள்ளது. அதில் 330 (60%) சட்டமன்ற உறுப்பினர்கள் நேரடித் தேர்தல் முறையிலும், 220 (40%) சட்டமன்ற உறுப்பினர்கள், விகிதாசாரப் பிரதிநிதித்துவத் தேர்தல் முறையிலும் தேர்ந்தெடுக்கப்படுகின்றனர்.
மேலும் மாநிலங்களின் சட்டமன்ற உறுப்பினர்களில் மூன்றில் ஒரு பங்கு மகளிருக்கு இடஒதுக்கீடு உள்ளது.
நேபாள மாநிலங்களின் சட்டமன்றத் தேர்தலில் பெரும்பான்மையான இடங்களில் வெற்றிபெற்ற ஒரு அரசியல் கட்சியோ அல்லது அரசியல் கட்சிகளின் கூட்டணியோ அரசு அமைக்க உரிமை உள்ளது.
மேற்கோள்கள்
பகுப்பு:நேபாள மாநிலங்கள்
சுன் த்சு
சன் ருசு (Chinese: 孫子; pinyin: Sūn Zǐ; ஆங்கிலம்:Sun Tzu - "Master Sun") என அறியப்படும் Sūn Wǔ (孫武; c. 544—496 BC) இன்றும் துல்லியமாக படிக்கப்படும் பயன்படுத்தப்படும் போர்க்கலை என்ற நூலை இயற்றியவர். போர்க்கலை சன் ருசுவினால் கள முனையில் நிரூபிக்கப்பட்ட கோட்பாடுகளையும், அவருக்குபின் அதற்கு போர்க்கலை நிபுனர்களால் தரப்பட்ட உரைகளையும் கொண்டிருக்கிறது. போர்க்கலையில் பயன்படும் மூல உபாயங்களையும் உத்திகளையும் சிறப்பாக விபரிக்கிறது.
பகுப்பு:சீன நபர்கள் பகுப்பு:சீனப் போரியல் பகுப்பு:சீன மெய்யியலாளர்கள் பகுப்பு:கிமு 544 பிறப்புகள் பகுப்பு:கிமு 496 இறப்புகள்
வாழவந்தான்குப்பம் அய்யனார் கோயில்
வாழவந்தான்குப்பம் அய்யனார் கோயில் தமிழ்நாட்டில் விழுப்புரம் மாவட்டம், வாழவந்தான்குப்பம் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
பூசைகள்
இக்கோயிலில் ஒருகாலப் பூசை நடக்கின்றது.
வைரவம் ஞானாதீஸ்வரர் கோயில்
வைரவம் ஞானாதீஸ்வரர் கோயில் தமிழ்நாட்டில் தூத்துக்குடி மாவட்டம், வைரவம் என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் ஒன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் ஞானாதீஸ்வரர், சிவகாமி அம்பாள் சன்னதிகள் உள்ளன. இக்கோயில் உப கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.
பூசைகள்
கார்த்திகை மாதம் பிரத்மோத்ஸவம் முக்கிய திருவிழாவாக நடைபெறுகிறது.
மேற்கோள்கள்
பகுப்பு:தூத்துக்குடி மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
சிவஞான முனிவர்
சிவஞான முனிவர் (1753 - 1785) ; திருநெல்வேலி, தமிழ்நாடு) ஒரு சைவ மெய்யியலாளர் ஆவார். இவர் தமிழ் மொழியிலும், சமசுகிருத மொழியிலும் சிறப்புப் பெற்றவர். ஆனந்தக் கூத்தர் – மயிலம்மை தம்பதிகளுக்கு மகனாகச் சைவ வேளாளர் குலத்தில் பிறந்தவர். முக்களாலிங்கர் என்ற இயற்பெயர் கொண்ட இவர், இளமையிலேயே துறவியானவர். வடமொழியும் தமிழ்மொழியும் நிகரானவை என்ற எண்ணம் கொண்டவர் என்பதால் சமசுகிருத நூல்கள் பலவற்றை தமிழுக்கு மொழி பெயர்த்தவர்.
இவரை ஸ்ரீ மாதவச் சிவஞான முனிவர் என்றும் அழைப்பர்.
இவரை செங்குந்தர் மரபினர் அதிகளவில் பின்பற்றினர் இவர் காஞ்சிபுரத்தில் தங்கி இருந்தபொழுது பிள்ளையார்பாளையம் முனியப்ப முதலியார் அதிக அளவில் உதவி செய்தார்.
காண்க
சைவ சமய இலக்கியம்
மேற்கோள்கள்
பகுப்பு:சைவ சமய நூலாசிரியர்கள்
திம்மாபுரம்
அமைவிடம்
காவேரிப்பட்டணம் ஊராட்சி ஒன்றியத்துக்கு உட்பட்ட இந்த ஊரானது காவேரிப்பட்டணத்தில் இருந்து 10 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 10 கிலோமீட்டர் தொலைவிலும், மாநிலத் தலைநகரான சென்னையில் இருந்து 269 கிலோமீட்டர் தொலைவிலும் உள்ளது.
மேற்கோள்கள்
பகுப்பு:கிருஷ்ணகிரி மாவட்டத்திலுள்ள கிராமங்கள்
நிரம்ப அழகிய தேசிகர்
நிரம்ப அழகிய தேசிகர் 16 ஆம் நூற்றாண்டில் வாழ்ந்த சைவப் பெருமகன். இவர் வேதாரணியத்தில் தேசிகர் குலத்தில் பிறந்தவர். வடமொழியிலும் தென்மொழியிலும் வல்லவர். கமலை ஞானப்பிரகாசரின் மாணாக்கர்.
சில காலம் மதுரையில் வாழ்ந்தார். இவரது உடலில் நுணாக்காய்க் கிராந்தி என்னும் நோய் இருந்தது. அதனால் இவர் ஒதுக்குப்புறமாகவே வாழ்ந்துவந்தார். அவ்வழியே வந்த சிற்றரன் ஒருவன் இவரைக் கண்டு வினவியபோது காவலர் இவரது நோயைப் பற்றியும், புலமை பற்றியும் எடுத்துரைத்தனர். மன்ன்ன் புலமையைப் போற்றி ‘நிரம்ப அழகியரோ’ என்றான். அதுமுதல் இவருக்கு நிரம்ப அழகியார் என்னும் பெயர் வழங்கலாயிற்று எனவும் கூறுவர்.
குரு காலமான பின்னர் இவர் திருப்பரங்குன்றத்தில் சில காலம் வாழ்ந்துவந்தார். அப்போது திருப்பரங்குன்ற புராடம் பாடினார்.
பின்னர் தமது மூதாதையரின் வேண்டுகோளுக்கு இணங்க குன்றக்குடிக்கு அருகிலுள்ள துழாவூர் என்னுமிடத்தில் மடம் அமைத்துத் தங்கினார். அப்போது இவருக்கு மாணாக்கர் பலர் இருந்தனர். அவர்களில் குறிப்பிடத் தக்கவர் மூவர். ஒருவர் திருவாரூர்ப் புராணம் பாடிய அளகை சம்பந்த முனிவர். மற்றொருவர் செப்பேச புராணம் பாடிய ஞானக்கூத்தர். இன்னொருவர் சங்கரவிலாசம் பாடிய சிதம்பரநாத பூபதி.
இராமேசிவரம் கோயிலை நிருவாகித்து வந்த சிலர் இவருக்கு மாணாக்கர் ஆயினர். அதனால் இவர் சேது புராணம் பாடினார்.
துழாவூர் மடத் தலைவர்கள் இல்லறத்தார். தந்தையிடமிருந்து மகன் தலைமைப் பொறுப்பினை ஏற்ற பின்னர் தந்தை துறவு பூண்பது வழக்கம். இந்தப் பரம்பரை அறுநூறு ஆண்டுகளாகத் தொடர்கிறது என்கின்றனர்.
நிரம்ப அழகிய தேசிகரை 16 ஆம் நூற்றாண்டு அதிவீரராம பாண்டியர், திருவிளையாடல் புராணம் பாடிய பரஞ்சோதி முனிவர் ஆகியவர்களோடு தொடர்பு படுத்துவது வரலாற்றுக்குப் பொருந்த்தாது. நுணாக்காய்க் கிராந்தி நோய்க் கதையும் போலியே.
இவர் இயற்றிய நூல்கள்
அடிக்குறிப்பு
பகுப்பு:சைவ சமயம்
அலெக்சாந்தரின் வாயில்கள்
thumb|400x400px| காட்டுமிராண்டி மக்களான கோக் மற்றும் மாகோக் இனத்திடமிருந்து நாகரீக மனிதகுலத்தை பாதுகாக்க சில ஆவிகளின் உதவியுடன் துல்-கர்னெய்ன் என்பவர், ஒரு இரும்புச் சுவரைக் கட்டினார். (16 ஆம் நூற்றாண்டின் பாரசீக ஓவியம்) அலெக்சாந்தரின் நுழைவாயில் (Gates of Alexander) என்பது காக்கேசியாவில் பேரரசர் அலெக்சாந்தரால் கட்டப்பட்ட ஒரு புகழ்பெற்ற சுவராகும். இது வடக்கின் நாகரிகமற்ற காட்டுமிராண்டிகள் (பொதுவாக கோக் மற்றும் மாகோக் ) தெற்கேயுள்ள நிலத்தை ஆக்கிரமிப்பதைத் தடுக்கிறது. "அலெக்சாந்தரின் காதல்" என்பதில் தொடங்கி 7 ஆம் நூற்றாண்டிலிருந்து ஒரு பதிப்பில் இடைக்கால பயண இலக்கியங்களில் இந்த வாயில்கள் பிரபலமான பாடமாக இருந்தன.
காசுப்பியன் வாயில் என்றும் அழைக்கப்படும் இந்த சுவர் இரண்டு இடங்களுடன் அடையாளம் காணப்பட்டுள்ளது. உருசியாவின் தெர்பெந்த் கணவாய் அல்லது தெரியல் சியார்சு கணவாய் உருசியாவிற்கும் சியார்சியாவிற்கும் இடையில் காசுப்பியன் கடலுடன் கிழக்கே ஒரு கணவாயை உருவாக்குகிறது. பாரம்பரியம் அதன் தென்கிழக்கு கரையில் உள்ள கோர்கனின் பெரிய சுவருடன் (சிவப்பு பாம்பு) இணைக்கிறது.
இந்த கோட்டைகள் வரலாற்று ரீதியாக பெர்சியாவின் சாசானியர்களால் கட்டப்பட்ட பாதுகாப்பு அரண்களின் ஒரு பகுதியாக இருந்தன. அதே நேரத்தில் கோர்கனின் பெரிய சுவர் பார்த்தியர்களால் கட்டப்பட்டிருக்கலாம்.
திருக்குர்ஆனின் அல்-கஃப் (" குகை ") என்ற 18 வது அத்தியாயத்தில் இதுபோன்ற ஒரு சுவரைப் பற்றிய ஒரு கதை குறிப்பிடப்பட்டுள்ளது. இந்த விவரிப்பின் படி, பூமியின் தொலைதூர இடத்திலிருக்கும் கோக் மற்றும் மாகோக் ஆகியோரின் இருப்பிடத்தை அடைந்த ஒரு நேர்மையான ஆட்சியாளரும் வெற்றியாளருமான துல்-கர்னெய்ன் (இரண்டு கொம்புகளை வைத்திருப்பவர்) என்பவரால் சுவர் ஒன்று எழுப்பப்பட்டது. சிவப்பு தீப்பிழம்புகள் போன்ற உருகிய இரும்பால் இந்த சுவர் கட்டப்பட்டது.
இலக்கியப் பின்னணி
காசுப்பியன் வாயில் என்ற பெயர் முதலில் காசுப்பியன் கடலின் தென்கிழக்கு மூலையில் உள்ள குறுகிய பகுதிக்கு பொருந்தியது. இதன் மூலம் அலெக்சாந்தர் உண்மையில் பாக்திரியாவின் பெஸ்ஸஸைப் பின்தொடர்ந்தார். ஆனால் அதை பலப்படுத்த படைகளை அவர் நிறுத்தவில்லை. இது அலெக்சாந்தைரைப் பற்றி மிகவும் கற்பனையாக எழுதிய  வரலாற்றாசிரியர்களால் காசுப்பியனின் மறுபுறத்தில் உள்ள  காக்கேசியா காக்கசஸ் மலைத்தொடர் வழியாக  செல்லும் கணவாயாக மாற்றப்பட்டது.
முதலாம் நூற்றாண்டில் யூத வரலாற்றாசிரியரான ஜொசிபசு, அலெக்சாந்தரின் வாயில்களைப் பற்றி எழுதியிருப்பதாக அறியப்படுகிறது. இது சிதியர்களுக்கு எதிரான அரணாக வடிவமைக்கப்பட்டுள்ளது. இந்த வரலாற்றாசிரியரின் கூற்றுப்படி, கிரேக்கர்கள் சிதியர்கள் என்று அழைக்கப்பட்ட மக்கள் (யூதர்களிடையே) எபிரேயம் விவிலியத்தில் மாகோக்கின் சந்ததியினர் மாகோகியர்கள் என்று அறியப்பட்டனர். இந்த குறிப்புகள் இரண்டு வெவ்வேறு படைப்புகளில் நிகழ்கின்றன. அலெக்சாந்தர் எழுப்பிய இரும்பு வாயில்கள் இர்கானியா மன்னரால் (காசுப்பியனின் தெற்கு விளிம்பு) கட்டுப்படுத்தப்பட்டன என்றும், ஈரானிய நாடோடி ஆயர் பழங்கால மக்களான ஆலன்களை (ஜொசிபசு ஒரு சிதிக் பழங்குடியினராகக் கருதியவர்கள்) நுழைவாயில்களில் செல்ல அனுமதித்ததன் விளைவாக மேதியா பதவி நீக்கம் செய்யப்பட்டதாகவும் யூதப் போர் கூறுகிறது. ஜொசிபசின் யூதர்களைப் பற்றிய பழங்கால நம்பிக்கைகள் இரண்டு பொருத்தமான பத்திகளைக் கொண்டுள்ளன. ஒன்று சிதியர்களின் வம்சாவளியை யாபெத்தின் மகன் மாகோக்கின் சந்ததியினராகக் கொடுக்கிறது. மற்றொன்று ஆர்மேனியப் போரின்போது திபேரியசுடன் இணைந்த சிதியர்களால் காசுப்பியன் வாயில்கள் கடக்கபட்டதைக் குறிக்கிறது.
தெர்பந்த்
thumb|216x216px| உருசியாவின் தெர்பெந்திலுள்ள காசுப்பியன் வாயில் பெரும்பாலும் அலெக்சாந்தரின் வாயிலுடன் அடையாளம் காணப்படுகிறது அலெக்சாண்டரின் வாயில்கள் மிகவும் பொதுவானவை. இது காசுப்பியன் வாயிலான தெர்பெந்துடன் அடையாளம் காணப்பட்டது. அதன் முப்பது வடக்கு நோக்கிய கோபுரங்கள் காச்சுப்பியன்ன் கடல் மற்றும் காக்கசஸ் மலைகள் இடையே நாற்பது கிலோமீட்டர் நீளத்திற்கு நீட்டிக்கப்பட்டுள்ளது. இது காக்கசஸ் வழியாக செல்வதைத் தடுக்கிறது.
தெர்பெந்த் ஒரு சாசானிய பாரசீக கோட்டையைச் சுற்றி கட்டப்பட்டது. இது கோக்தூர்க்கர்களின் தாக்குதல்களிலிருந்து பேரரசை பாதுகாக்கும் ஒரு முக்கிய இடமாக இருந்தது. அலெக்சாந்தரின் காலத்திற்குப் பிறகு, 6 ஆம் நூற்றாண்டில் முதலாம் கோசுரோவின் ஆட்சி வரை வரலாற்று காசுப்பியன் வாயில்கள் கட்டப்படவில்லை, ஆனால் அவை கடந்த நூற்றாண்டுகளில் அலெக்சாந்தருக்கு வரவு வைக்கப்பட்டன. அபரிமிதமான சுவர் பயன்பாட்டில் இருந்தபோது இருபது மீட்டர் வரை உயரமும் சுமார் 10 அடி (3 மீ) தடிமனும் கொண்டிருந்தது.
தெரியல்
தெரியல் அல்லது தெரியல் கணவாய் "அலெக்சாந்தரின் வாயில்" என்றும் அழைக்கப்படுகிறது. வலது|thumb|200x200px| 1906 க்கு முன் [[தெரியல் சியார்சு.]]
கோர்கனின் சுவர்
ஒரு மாற்றுக் கோட்பாடு காசுப்பியன் வாயில்களை காசுப்பியன் கடலின் தென்கிழக்கு கரைக்கு 180 கி.மீ. தொலைவிலுள்ள "அலெக்சாந்தரின் வாயில்" (கோர்கனின் பெரிய சுவர்) என்று அழைக்கிறது. பழுதுபார்க்கும் நிலையில் மிகவும் மோசமான நிலையில் இருந்தாலும் இது இன்றும் பாதுகாக்கப்படுகிறது.
கோர்கனின் பெரிய சுவர் பார்த்திய வம்சத்தின் போது சீனப் பெருஞ் சுவர் கட்டப்பட்ட அதே நேரத்தில், சாசானியர்கள் காலத்தில் (3 - 7 ஆம் நூற்றாண்டுகள்) மீட்டெடுக்கப்பட்டது.
வெளி இணைப்புகள்
பகுப்பு:வரலாற்றுச் சின்னங்கள்
ரிசபநாதர்
ரிசபநாதர் அல்லது ரிசபதேவர் அல்லது ஆதிநாதர் (Rishabha or Adinatha) சமண சமயத்தை நிறுவியர். 24 சமண சமய தீர்த்தாங்கரர்களில் முதலாமவர். 'தீர்த்தங்கரர்’ என்பதற்குத் ‘தம் ஆன்மாவைப் பிறவிக்கடலிலிருந்து கரையேற்றிக் கொண்டவர்’ என்பது பொருள். இச்வாகு அரச குலத்தில் கோசல நாட்டு மன்னர் நபிராஜா–மருதேவி தம்பதியர்க்கு அயோத்தில் பிறந்தவர். கோசல நாட்டின் ரிஷபர் என்றும் அழைக்கப்பட்டவர். ரிஷபதேவரின் மூத்த மகன் பரதன் பெயரில், இந்தியா நாட்டை பாரதவர்சம் என்றும் பரத கண்டம் என்று அறியப்பட்டது..
பண்டைய வரலாறு
ரிஷபதேவருக்கு சுனந்தா மற்றும் சுமங்களா என இரண்டு மனைவிகள். சுனந்தாவிற்கு பாகுபலி மற்றும் சுந்தரி என இரண்டு மக்கள் பிறந்தனர். சுமங்களாவிற்கு பரதன் மற்றும் பிராமி என்ற இரண்டு மக்கள் பிறந்தனர். இதில் பரதன் ரிஷபதேவரின் மூத்த மகன்.
கோசல நாட்டின் அயோத்தியைத் தலைநகராகக் கொண்ட வடபகுதியை பரதனுக்கும், போதானப்பூர் நகரை தலைநகராகக் கொண்ட தென் பகுதியை பாகுபலிக்கும் பங்கிட்டு வழங்கிய ரிஷபதேவர் பின் துறவறம் பூண்டு, இமயமலை நோக்கி பயணமானார். கையிலை எனப்படும் அஷ்டபாத மலையை கடக்கையில், இறைவன், சமவசராணம் (samavasarana) எனப்படும் தெய்வீகத்தைப் பரப்பும் கூடத்தை ரிஷபதேவருக்கு அமைத்துக் கொடுத்தார். தனது 84வது அகவையில் கையிலை மலையில் வீடுபேறு அடைந்தார். அவரது உபதேசங்கள் அடங்கிய நூலின் தொகுப்பிற்கு பூர்வ வேதம் என்பர்.
பிற்காலத்தில் பரதன் இந்திய நாட்டின் பேரரசனாகி மறைந்தபின் இந்தியா பாரத வர்சம் என்றும் பரதகண்டம் என்றும் அழைக்கப்படலாயிற்று. .
பாகுபலி துறவறம் பூண்டு சமண சமயத்தை தென்னிந்தியாவில் பரப்பி வந்தார். பின்னாட்களில் பாகுபலிக்கு சரவணபெலகுளா என்ற ஊரில் மாபெரும் உருவச்சிலை அமைக்கப்பட்டது.
வெளி இணைப்புகள்
பகுப்பு:தீர்த்தங்கரர்கள் பகுப்பு:சைனம் பகுப்பு:சமணம்
ஊட்டச்சத்து மருந்து
“ஊட்டச்சத்து (nutrition)” மற்றும் “மருந்தாக்கியல் (pharmaceutical)” ஆகிய இரண்டு சொற்பதங்களையும் ஒன்றாக இணைத்துக்கொண்டிருக்கும் ஊட்டச்சத்து மருந்து (Nutraceutical) என்பது நோய் தடுப்பு மற்றும் சிகிச்சை ஆகியவற்றை உள்ளிட்ட சுகாதார மற்றும் மருத்துவப் பலன்களை வழங்குகின்ற உணவு அல்லது உணவுத் தயாரிப்பாகும். இதுபோன்ற தயாரிப்புகள் பிரித்தெடுக்கப்பட்ட ஊட்டச்சத்துக்கள் முதலாக உணவு மிகைநிரப்பிகள் மற்றும் மரபணு மாற்றம் செய்யப்பட்ட உணவுகள், மூலிகைத் தயாரிப்புகள் மற்றும் தானிய உணவுப்பொருட்கள், சூப்கள் மற்றும் வடிபானங்கள் போன்ற பதப்படுத்தப்படுத்தப்பட்ட உணவுகளுக்கான குறிப்பிட்ட உணவுப் பொருட்கள் வரையிலுமாக இருக்கின்றன. உயிரணு-அளவிலான ஊட்டச்சத்து மருந்துப் பொருட்கள் குறித்த சமீபத்திய திருப்புமுனை கண்டுபிடிப்புகளால் ஆராய்ச்சியாளர்களும் மருத்துவர்களும் கூடுதல் மற்றும் மாற்று சிகிச்சைகளை பொறுப்புள்ள மருத்துவப் பயிற்சியாக மாற்றுவது குறித்த மருத்துவ ஆராய்ச்சிகளிலிருந்து கிடைக்கும் மதிப்பீட்டுத் தகவலுக்கான மாதிரி வடிவத்தை உருவாக்கியிருக்கின்றனர். ஊட்டச்சத்து மருந்து என்ற சொற்பதத்தை உண்மையில் நியூ ஜெர்ஸி, கிராஃபோர்டில் உள்ள புத்துருவாக்க மருந்து மையத்தின் (எஃப்ஐஎம்) நிறுவனத் தலைவரான டாக்டர். ஸ்டீபன் எல். டிஃபெலிஸ் கண்டுபிடித்தார். இந்த சொற்பதம் டாக்டர். டிஃபெலிஸால் உருவாக்கப்பட்டதிலிருந்து இதனுடைய பொருளை பின்வருமாறு விவரிக்கின்ற ஹெல்த் கனடா நிறுவனத்தால் இது மேம்படுத்தப்பட்டது: உணவுகளிலிருந்து பிரித்தெடுக்கப்படுகின்ற அல்லது சுத்தகரிக்கப்படுகின்ற ஒரு தயாரிப்பும், பொதுவாக உணவுடன் தொடர்புகொண்டிராத வகையில் மருந்து வடிவத்தில் விற்கப்படுவதுமான இது உடலியல் பலனைக் கொண்டிருப்பதாகவோ அல்லது நாள்பட்ட நோய்களுக்கு எதிரான பாதுகாப்பை வழங்குவதாகவோ நிரூபிக்கப்பட்டிருக்கிறது. உதாரணங்கள்: பீட்டா-கேரட்டின், லைகோபீன் மெரியம்-வெப்ஸ்டர் அகராதியில் ஊட்டச்சத்து மருந்து என்பதற்கான வரையறை பின்வருமாறு இருக்கிறது: சுகாதாரப் பலன்களை வழங்கும் ஒரு உணவுப் பொருள் (செறிவூட்டப்பட்ட உணவு அல்லது உணவு மிகைநிரப்பி). ஊட்டச்சத்து மருந்துகள் மருந்தாக்கியல் மருந்துகளைப் போன்ற ஒரேவிதமான சோதனை மற்றும் நெறிமுறைகளுக்கு உள்ளாவதில்லை. நுகர்வோர் கல்வியில் உணவு மற்றும் மருந்து நிர்வாகத்துடன் இணைந்து பணிபுரியும் அமெரிக்க ஊட்டச்சத்து மருந்து கூட்டமைப்பு தயாரிப்புகள், தயாரிப்பாளர்கள் மற்றும் நுகர்வோர் பாதுகாப்பு பங்களிப்புகள் சார்ந்த விஷயங்களுக்கான தரநிலைகளை உருவாக்கியிருக்கிறது. தங்களுடைய தயாரிப்புகள் குறித்து எச்சரிக்கைக் கடிதங்களைப் பெறும் உணவு மிகையளிப்பு நிறுவனங்களின் பட்டியலை எஃப்டிஏ வழங்குகிறது.
சந்தையும் தேவையும்
ஏறத்தாழ அமெரிக்க மக்கள்தொகையினரில் மூன்றில் ஒரு பங்கினர் குறைந்தது ஒரு வகை ஊட்டச்சத்து மருந்து தயாரிப்பையாவது பயன்படுத்துகின்றனர். குறைவான பக்க விளைவுகளுடன் விரும்பத்தகுந்த மருத்துவ முடிவுகளை நிறைவேற்றுதற்கான முயற்சியாக மற்ற மருத்துவப் பொருட்களோடு ஒப்பிடுகையில் ஊட்டச்சத்து மருந்துகளின் பயன்பாடு பெரும் பொருளாதார வெற்றியைப் பெற்றிருக்கிறது. மருந்தாக்கியல்களுக்கும் மேலாக ஊட்டச்சத்து மருந்துகளின் கண்டுபிடிப்பு மற்றும் தயாரிப்பிற்கு மருந்தாக்கியல் மற்றும் உயிர்தொழில்நுட்ப நிறுவனங்களில் முன்னுரிமையளிக்கப்படுவது தெளிவாகத் தெரிகிறது. ஊட்டச்சத்து மருந்துகளின் மூலாதாரங்களைக் கண்டுபிடிப்பதற்கு தங்களை ஒப்புவித்துள்ள மருந்தாக்கியல் மற்றும் உயிர் தொழில்நுட்ப நிறுவனங்களாக மன்சாண்டோ(செயிண்ட். லூயிஸ், எம்ஓ), அமெரிக்கன் ஹோம் பிராடக்ட்ஸ்(மேடிஸன், என்ஜே), டுபோண்ட்(வில்மிங்டன்,டிஇ), அபோட் லேபாரட்டரிஸ்(அபோட் பார்க், ஐஎல்), வார்னர்-லம்பார்ட்(மோரிஸ் பிளைன்ஸ்,என்ஜே), ஜான்ஸன் & ஜான்ஸன்(நியூ புரூஸ்வின்க்,என்ஜே), நோவார்டிஸ்(பேஸல்,சுவிட்சர்லாந்து),மெடாபோலக்ஸ்(ஹேவார்ட்,சிஏ), ஜென்சாம் டிரான்ஸ்ஜெனிக்,பிபிஎல் தெராபடிக்ஸ், மற்றும் இண்டர்நியூரான்(லெக்ஸிங்டன்,கேஒய்) ஆகியவை இருக்கின்றன. அமெரிக்காவில் உள்ள ஊட்டச்சத்து மருந்து தொழிலின் மதி்ப்பு 86 பில்லியன் அமெரிக்க டாலர்களாகும். இந்த எண்ணிக்கை ஐரோப்பாவிலும், ஜப்பானிலும் சற்றே அதிகரித்து காணப்படுகிறது, இந்த அதிகரிப்பு 6 பில்லியன் அமெரிக்க டாலர்கள் மொத்த வருடாந்திர உணவு விற்பனையி்ல் ஏறத்தாழ கால் பங்கை குறிக்கிறது - 47 சதவிகித ஜப்பானியர்கள் ஊட்டச்சத்து மருந்தை நுகர்கின்றனர். குறிப்பிட்ட நிதிநிலைகள் இல்லாதபோதிலும் இந்த சந்தை சீராக வளர்ந்துவருவதாக தெரிவிக்கப்படுகிறது.
அமெரிக்காவில் ஊட்டச்சத்து மருந்துகளின் வளர்ச்சிக்கான ஒரு சாத்தியமுள்ள விளக்கமாக பிறப்பு விகித அதிகரிப்பு குறிப்பிடப்படுகிறது. சராசரி வயதுள்ள குடிமகன்களின் எண்ணிக்கை அதிகரிக்கும்போது மக்கள்தொகையினர் சுகாதாரம் மற்றும் நல்வாழ்வில் கவனம் செலுத்துவது அதிகரிக்கிறது. 21 ஆம் நூற்றாண்டின் பாதியில் 50 வயதுள்ள அமெரிக்கர்கள் 142 மில்லியன் என்ற அளவிற்கு இருப்பார்கள் என்று 400 மில்லியன் குடிமகன்களின் அடிப்படையில் திட்டமிடப்பட்டிருக்கிறது.
மரபணு தயாரிப்புகள் சந்தையில் நுழையும்போது ஊட்டச்சத்து மருந்துகளின் விலை வீழ்ச்சியுறலாம் என்றாலும் இந்தத் தயாரிப்புகளை மக்கள் சார்ந்திருப்பதும் அவற்றின் கிடைப்புத்தன்மை அதிகரிப்பதும் இந்த சந்தையின் வளர்ச்சி நிலைத்திருக்கும் என்பதையே குறிப்பிடுகிறது.
மருந்தாக உணவு
thumb|upright|alt= A sculpture of the father of Western medicine, Hippocrates.Hippocrates.|மேற்கத்திய மருத்துவத்தின் தந்தையாகக் கருதப்படும் ஹிப்போகிரேட்டஸ் உணவின் குணப்படுத்தும் விளைவுகளை கண்டுபிடித்தவராவார்.
நவீன ஊட்டச்சத்து மருந்து சந்தை 1980 ஆம் ஆண்டுகளில் ஜப்பானில் வளர்ச்சியுறத் தொடங்கியது. ஆசியா முழுவதிலும் பல நூற்றாண்டுகளாக நாட்டு மருந்தாக பயன்படுத்தப்பட்ட மூலிகைகள் மற்றும் வாசனைப் பொருட்களுக்கு முரணாக நவீன தொழில்நுட்பத்தின் விரிவாக்கம் மற்றும் கண்டுபிடிப்போடு ஊட்டச்சத்து மருந்து தொழில் வளர்ந்திருக்கிறது.
உணவு அறிவியலாளர்கள் நடத்தியிருக்கும் புதிய ஆராய்ச்சியின் மூலம் கடந்த இருபதாண்டுகளில் புரிந்துகொண்டுள்ளவற்றைக் காட்டிலும் உணவு அறிவியலைப் பற்றிய விஷயங்கள் நிறையவே இருக்கின்ற என்பதை நிரூபிக்கப்பட்டிருக்கிறது. சமீபகாலம் வரை உணவுப் பகுப்பாய்வானது உணவின் வாசனை (சுவை மற்றும் நயத்தின் உணர்வு) மற்றும் அதனுடைய ஊட்டச்சத்து மதிப்பு (கார்போஹைட்ரேட்டுகள், கொழுப்புகள், புரதங்கள், நீர், உயிர்ச்சத்துக்கள் மற்றும் தாதுக்கள்) என்பது வரை மட்டுமே வரம்பிற்கு உட்பட்டதாக இருந்தது. இருப்பினும், உணவு மற்றும் சுகாதாரத்திற்கு இடையே உணவின் சேர்மானங்கள் முக்கியத்துவம் வாய்ந்த பங்காற்றலாம் என்பதற்கான ஆதாரங்களும் இருக்கின்றன.
ஊட்டச்சத்து மருந்து தயாரிப்புகள் பல வருடங்களாக மாற்று மருந்தாக கருதப்பட்டு வந்திருக்கின்றன. ஊட்டச்சத்து மருந்துகள் உணவிற்கான முக்கிய மிகைப்பொருளாக ஆகிவிட்டன. உணவில் காணப்படும் இந்த ரசாயனங்கள் முறையாக பதப்படுத்தப்பட்டு சந்தையிடப்பட்டால் மிகவும் பயன்மிக்கவை என்று ஆதாரங்கள் காட்டுகின்றன.
ஊட்டச்சத்து மருந்துகளின் வகைப்பிரிப்பு
ஊட்டச்சத்து மருந்துகள் என்பவை உணவில் காணப்படும் அடிப்படை ஊட்டச்சத்திற்கும் மேலாக கூடுதல் சுகாதார பலன்களை வழங்குகின்ற உணவு ஆதாரங்களிலிருந்து பெறப்படும் எந்த ஒரு தயாரிப்பையும் விளக்குவதற்கென்று பயன்படுத்தப்படுகின்ற விரிவான சொற்பதமாகும். நாள்பட்ட நோய்களைத் தடுப்பவையாக, ஆரோக்கியத்தை மேம்படுத்துபவையாக, மூப்படைவதை தாமதிக்கச் செய்வதாக மற்றும் ஆயுள் நீட்டிப்பை அதிகரிக்கச் செய்பவையாக இந்த தயாரிப்புகள் குறிப்பிடப்படுகின்றன.
தங்களுடைய முத்திரைகளில் ஊட்டச்சத்து மருந்துகள் என்று காட்டுவதற்கு அனுமதிக்கப்படும் தயாரிப்புகளுக்கான நெறிமுறைகள் மிகவும் குறைவானவை. இதன் காரணமாக, இந்த சொற்பதம் வேறுபட்ட பயன்கள் மற்றும் பலன்களோடு தயாரிப்புகளை சந்தையிடுவதற்கென்று பயன்படுத்தப்படுகிறது. ஊட்டச்சத்து மருந்துகள் என்ற வரையறை மற்றும் அதுசார்ந்த தயாரிப்புகள் மூலத்தை சார்ந்தே அமைந்திருக்கிறது. மருத்துவ சமூகத்தைச் சேர்ந்த உறுப்பினர்கள் விற்கப்படும் பல்வேறு தயாரிப்புகளிடையே வேறுபடுத்தி அறியும் விதமாக ஊட்டச்சத்து மருந்து என்ற சொற்பதம் மிகவும் தெளிவாக நிறுவப்பட வேண்டும் என்று விரும்புகின்றனர். ஊட்டச்சத்து மருந்துகள் என்ற பிரிவின் கீழ் பல்வேறு வகைப்பட்ட தயாரிப்புகள் வருகின்றன.
உணவுத்திட்ட மிகைப்பொருள்கள்
thumb|upright|alt=A vitamin B supplment|மேலே காட்டப்பட்டுள்ள உயிர்ச்சத்து பி போன்ற மிகைப்பொருள்கள் மாத்திரை வடிவிலேயே விற்கப்படுகின்றன.
ஒரு உணவுத்திட்ட மிகைப்பொருள் என்பது நீர்மம் அல்லது பொதிகள் வடிவத்தில் செறிவூட்டப்பெற்ற உணவுத் தயாரிப்புகளிலிருந்து பெறப்படும் ஊட்டச்சத்துக்களை உள்ளிட்ட தயாரிப்பாகும். 1994 ஆம் ஆண்டு உணவுத்திட்ட மிகைப்பொருள் சுகாதாரம் மற்றும் கல்விச் சட்டம் உணவுத்திட்ட மிகைப்பொருளைக் கொண்டிருப்பவை என்று பொதுவாக வரையறை செய்கிறது. "ஒரு உணவுத்திட்ட மிகைப்பொருள் என்பது உணவிற்கான கூடுதல் பொருளை வழங்கும் நோக்கமுள்ள உணவுத்திட்ட உட்பொருளைக் கொண்டிருக்கின்ற வாய் வழியாக எடுத்துக்கொள்ளப்படும் தயாரிப்பாகும்". இந்தத் தயாரிப்புகளில் உள்ள "உணவுத்திட்ட உட்பொருட்கள்" பின்வருவனவற்றை உள்ளிட்டிருக்கலாம்: உயிர்ச்சத்துக்கள், தாதுக்கள், மூலிகைகள் அல்லது பிற தாவரவகைகள், அமினோ அமிலங்கள், மற்றும் என்சைம்கள், உறுப்பு திசுக்கள், சுரப்பிகள் மற்றும் வளர்ச்சிதை மாற்றப் பொருட்கள். உணவுத்திட்ட மிகைப்பொருள்கள் சாறுகள் அல்லது செறிவூட்டப்பட்டவையாக இருக்கலாம், அத்துடன் இவை மாத்திரைகள், மருந்துப் பொதிகள், மென் களிம்புகள், களிம்புப் பொதிகள், நீர்மங்கள் அல்லது தூள்கள் போன்ற பல வடிவங்களில் காணப்படலாம்.
செயல்பாட்டு உணவுகள்
செயல்பாட்டு உணவுகள் என்பவை நுகர்வோர்கள் நீர்மம் அல்லது மாத்திரைப் பொதி வடிவத்தில் தயாரிக்கப்பட்ட உணவுத்திட்ட மிகைப்பொருட்களை சாப்பிடுவதைக் காட்டிலும் தங்களுடைய இயற்கைய நிலைக்கு ஏற்ப செறிவான உணவுகளை உண்ண அனுமதிக்கும் வகையில் வடிவமைக்கப்பட்டிருக்கின்றன. செயல்பாட்டு உணவுகள் செறிவூட்டப்பட்டிருக்கலாம் அல்லது பாதுகாக்கப்பட்டிருக்கலாம், இந்த நிகழ்முறை ஊட்டச்சத்தாக்கம் எனப்படுகிறது. இந்த நடைமுறை உணவில் உள்ள ஊட்டச்சத்து உட்பொருளை உணவு பதப்படுத்துவதற்கு முன்பிருந்த நிலையோடு ஒத்த அளவுகளுக்கு மீண்டும் சேமிக்க உதவுகிறது. சிலசமயங்களில், பாலோடு உயிர்ச்சத்து டி போன்ற கூடுதல் மிகைப்பொருள் ஊட்டச்சத்துக்கள் சேர்த்துக்கொள்ளப்படுகின்றன.
ஹெல்த் கனடா உணவுகளை "சுத்தமான ஊட்டச்சத்து பயனைக் காட்டிலும் குறிப்பிட்ட மருத்துவ அல்லது உடலியல் பலனை வழங்குவதற்கென்று சேர்க்கப்படும் சேர்மானங்கள் அல்லது உட்பொருட்களைக் கொண்டிருக்கும் சாதாரண உணவு" என்று வரையறை செய்கிறது. ஜப்பானில், செயல்பாட்டு உணவுகள் அனைத்தும் மூன்று தேவைகளை நிறைவேற்ற வேண்டும்: உணவுகள் (1) மாத்திரைப் பொதிகள், மாத்திரை அல்லது தூள் வடிவைக் காட்டிலும் இயற்கையாக தோன்றிய வடிவத்திலேயே இருக்க வேண்டும்; (2) உணவில் தினசரி சேர்த்துக்கொள்ளத்தக்கதாக இருக்க வேண்டும்; மற்றும் (3) நோயைத் தடுப்பது அல்லது கட்டுப்படுத்தும் நம்பிக்கையோடு உயிரியல் நிகழ்முறைப்படுத்தப்பட்டதாக இருக்க வேண்டும்.
மருத்துவ உணவுகள்
thumb|upright|alt=medical food|ஐவி தூணில் உள்ள மருத்துவ உணவின் படம்.
மருத்துவ உணவுகள் நுகர்வோர்களுக்கு கடைகளில் கிடைக்கும் தயாரிப்புகள் அல்ல. எஃப்டிஏ மருத்துவ உணவுகள் "மருத்துவரின் கண்கானிப்பின் கீழ் நுகரப்படவோ அல்லது கொடுக்கப்படும்படியோ முறைப்படுத்தப்பட்டிருக்க வேண்டும், அத்துடன் இது தனிப்பட்ட ஊட்டச்சத்து தேவைகளுக்கான நோய் அல்லது நிலை குறித்த உணவுத்திட்ட நிர்வாகத்திற்கான நோக்கத்தையும் கொண்டிருக்க வேண்டும் என்பதோடு இது மருத்துவ மதிப்பீட்டின்படி நிறுவப்பட்ட அங்கீகரிக்கப்பட்ட அறிவியல் கொள்கைகளின்படி அமைந்திருக்க வேண்டும்."
மருத்துவ உணவுகள் வாய் அல்லது குழாய் வழி அளித்தல் மூலமாக உட்செலுத்தப்படலாம். இந்த உணவுகள் யாவும் குறிப்பிட்ட நோய்நிலையால் சிகிச்சை பெற்றுவருபவர்களுக்கான குறிப்பிட்ட ஊட்டச்சத்து தேவைகளை எதிர்கொள்வதற்கென்று வடிவமைக்கப்பட்டவையாகும். மருத்துவ உணவுகள் மருத்துவ மேற்பார்வையின் மூலம் தீவிரமாக கண்கானிக்கப்படுகின்றன.
மருந்தாக்கியல்
"வேளாண்மை: சொற்பதங்கள், திட்டங்கள் மற்றும் விதிகளின் கலைக்களஞ்சியம்" என்ற தலைப்பில் அமெரிக்க காங்கிரஸிற்கு எழுதப்பட்ட அறிக்கையின்படி "(ஃபார்மாசூட்டிகல்ஸ் (Farmaceuticals)" என்பது வேளாண்மை (ஃபார்ம் (Farm)) மற்றும் மருந்தாக்கியல் ((ஃபார்மாசூட்டிக்கல்ஸ்) pharmaceuticals) என்பதன் மருவலாக இருக்கிறது. இது மேம்படுத்தப்பட்ட வேளாண் பயிர்கள் அல்லது விலங்குகளிடமிருந்து பெறப்படும் மருத்துவரீதியில் மதிப்புவாய்ந்த சேர்மானப் பொருள்களைக் குறிப்பிடுகிறது (சாதாரணமாக உயிர் தொழில்நுட்பத்திலிருந்து பெறப்படுவது). மருந்தாக்கியல் தொழிற்சாலைகளாக பயிர்களையும் விலங்குகளையும் பயன்படுத்துவது வழக்கமான முறைகளைக் காட்டிலும் செலவு வகையில் மிகுந்த பயன்மிக்கது என்றும் (அதாவது மூடப்பட்ட உற்பத்தி தொழிலகங்கள்) அதிக வருவாய்களில் விவசாயப் பொருட்களைத் தரக்கூடியவை என்றும் இதற்கு ஆதரவானவர்கள் நம்புகின்றனர்.
"அமெரிக்காவில் உள்ள பிரச்சினை என்னவெனில் ஃபார்மாசூட்டிக்கல்ஸ் போன்று புதிதாக தோன்றியிருக்கும் பயன்பாடுகளின் பாதுகாப்பை (மனிதர்கள், விலங்குகள், பயிர்கள் மற்றும் சுற்றுச்சூழலுக்கான) உறுதிப்படுத்துவதற்கு உயிர் தொழில்நுட்பத்தை முறைப்படுத்தும் தற்போதைய அமைப்பு போதுமானவையா என்பதே... ஃபார்மாசூட்டிக்கல்ஸ் என்ற சொற்பதம் வேளாண் வட்டங்களில் மரபணுரீதியில் மேம்படுத்தப்பட்ட பயிர்கள் அல்லது விலங்குகளோடு தொடர்புகொண்டதாக இருக்கிறது."
உதாரணங்கள்
பின்வருபவை மருத்துவப் பயன் உள்ளவையாக தெரிவிக்கப்பட்டிருக்கும் முற்றுப்பெறாத பட்டியலாகும்:
மேலும், ஜின்செங் மற்றும் பூண்டு எண்ணெய் போன்ற தாவர மற்றும் மூலிகைச் சாறுகள் ஊட்டச்சத்து மருந்துகளாக உருவாக்கப்பட்டிருக்கின்றன. ஊட்டச்சத்து மருந்துகள் உணவு மற்றும் மருந்தாக்கியல் தொழில்களில் முன்கலப்புகள் அல்லது ஊட்டச்சத்து அமைப்புகளில் பயன்படுத்தப்படுகின்றன.
நெறிமுறை
மருந்தாக்கியல் துறை மருந்துகளைப் போன்று அல்லாமல் அமெரிக்காவிற்குள்ளேயே ஊட்டச்சத்து மருந்து தயாரிப்புகள் அனைத்தும் "உணவுத்திட்ட மிகைப்பொருள்கள்" போன்றே கிடைக்கின்றன என்பதோடு அதே முறையில் கண்கானிக்கப்படுகின்றன. உள்நாட்டு உணவு மற்றும் மருந்து நிர்வாகத்திற்குள்ளாகவே கனடா போன்ற நாடுகளைப் போன்று அல்லாமல் பரந்த அளவிற்கான வரையறைகளானவை "ஊட்டச்சத்து மருந்துகள்" மற்றும் "உணவுத்திட்ட மிகைப்பொருள்கள்" ஆகியவற்றிற்கு இடையில் வேறுபடும் தரநிலைகள், செயல்பாடு மற்றும் பயன் ஆகியவற்றை உருவாக்குகின்றன. இந்த மேலோட்டமான நெறிமுறைக் கண்கானிப்பிற்குள்ளாகவே ஊட்டச்சத்து மருந்துகளை தயாரிக்கும் சட்டப்பூர்வமான நிறுவனங்கள் தங்களுடைய தயாரிப்பு தரநிலைகள், தயாரிப்புகள் மற்றும் நுகர்வோர் பலன்களை உறுதிப்படுத்தவும் "உணவுத்திட்ட மிகைப்பொருள்களிலிருந்து" தங்கள் தயாரிப்புகளை வேறுபடுத்திக் காட்டவும் அறிவியல் ஆராய்ச்சிகளை வழங்குகின்றன.
இந்தத் தொழில்துறைக்குள்ளாக சர்வதேச இயக்கம் இருக்கும்போதிலும் தொழில்துறை அமைப்புக்கள், கல்வித்துறை மற்றும் உணவு நெறிமுறை நிறுவனங்கள் எஃப்டிஏவால் நெறிமுறைப்படுத்தப்படாத அமெரிக்காவிற்குள்ளான ஊட்டச்சத்து மருந்துகளுக்கான வரையறை மற்றும் தரநிலைகளுக்கான குறிப்பிட்ட சட்ட மற்றும் அறிவியல்பூர்வ தேவைகளை வரையறுத்திருக்கின்றன. எஃப்டிஏ இப்போதும் பல பொருள் தருகின்ற "உணவுத்திட்ட மிகைப்பொருள்கள்" என்ற சொற்பதத்தையே பல உட்பொருள்களுக்கும் அவற்றின் திறன், உற்பத்தி நிகழ்முறை, உதவிகரமான அறிவியல் ஆராய்ச்சி மற்றும் அதிகரிக்கும் சுகாதார பலன்கள் ஆகியவற்றை வேறுபடுத்திப் பார்க்காமல் பயன்படுத்தி வருகிறது.
2005 ஆம் ஆண்டில், தேசிய மருத்துவ கல்வி நிறுவனங்கள் மற்றும் தேசிய ஆராய்ச்சி மையம் ஆகியவை உணவுத்திட்ட மிகைப்பொருள்களை மதி்ப்பிடுவதற்கு உள்நாட்டு உணவு மற்றும் மருந்து நிர்வாகத்திற்கான மேம்பட்ட நெறிமுறையை உருவாக்க ஒரு நிபுணர் குழு ஆணையத்தை உருவாக்கின. இருப்பினும் இந்த மேம்பட்ட நெறிமுறை "ஊட்டச்சத்து மருந்துகள்" மற்றும் "உணவுத்திட்ட மிகைப்பொருள்கள்" ஆகிய இரண்டையும் வேறுபடுத்தத் தவறியது. தொடர்ந்து பரந்த வரையறையைப் பயன்படுத்துவது மற்றும் பெரிய வேறுபாடு இல்லாதிருப்பது ஆகியவற்றால் செலவு குறைவான மற்றும் அறிவியல்பூர்வ அடிப்படையைக் கொண்ட நெறிமுறையானது "ஊட்டச்சத்து மருந்துகள்" என்று சர்வதேச அளவில் அங்கீகரிக்கப்பட்ட நுகர்வோர் தயாரிப்புகள் "உணவுத்திட்ட மிகைப்பொருட்களின்" பாதுகாப்பை மதிப்பிட வேண்டிய தேவை ஏற்பட்டது.
சர்வதேச மூலாதாரங்கள்
உலகளாவிய சந்தையில் குறிப்பிடத்தகுந்த தயாரிப்புத் தரநிலைப் பிரச்சினைகள் நிலவுகின்றன சர்வதேச சந்தையைச் சேர்ந்த ஊட்டச்சத்து மருந்துகள் உயிர்ப்பொருள் அல்லது அயற்பண்புள்ள உட்பொருட்களைப் பயன்படுத்துவதாக கூறலாம், இப்போதும் நெறிமுறை இன்மையால் தயாரிப்புகளின் பாதுகாப்பு மற்றும் பயன் சமரசத்திற்கு ஆளாகிறது. பெரும் லாப நோக்கமுள்ள நிறுவனங்கள் முறைப்படுத்தப்படாத வெளிநாட்டுப் பொருட்களை குறைந்த தரமுள்ள அல்லது பயனற்ற உட்பொருட்களைக் கொண்டு உருவாக்கலாம்.
உயிர்ப்பொருள் கிடைப்புத்திறன்
மிகைப்பொருள் தயாரிப்பின் "உறிஞ்சு வீதம்" என்று கருதப்படும் உயிர்ப்பொருள் கிடைப்புத்திறன் என்பது பயன்மிக்க ஊட்டச்சத்து மருந்து தயாரிப்புகளை கண்டுபிடிப்பதில் உள்ள முக்கியமான சவாலாகும். ஊட்டச்சத்துக்களின் உயிர்ப்பொருள் கிடைப்புத்திறன் உணவு இயல்பான நிலையில் உண்ணப்படுவதில் அதிகமாக இருக்கிறது. பதப்படுத்தப்படாத உணவுகளில்கூட எல்லா உணவுகளும் உடைக்கப்பட்டு பயன்மிக்க முறையில் செரிக்கச் செய்யப்படுவதாக இல்லை. குறைவான உறிஞ்சு வீதம் உள்ள ஊட்டச்சத்து மருந்துகள் எந்தவிதமான ஊட்டச்சத்து அல்லது மருத்துவ பலன்களும் அல்லாமல் ஊட்டச்சத்துக்கள் உடலிலிருந்து வெளியேற்றப்படுவதற்கு காரணமாகின்றன.
வெற்று மாத்திரை விளைவின் தாக்கம்
மருந்தாக்கியல்களைப் போன்றே ஊட்டச்சத்து மருந்துகளின் பயனுடைய ஒரு பகுதி வெற்று மருந்து விளைவுக்கு (placebo effect) காரணமாக அமையலாம். ஊட்டச்சத்து மருந்துகளைப் பயன்படுத்தும் நுகர்வோர்களின் உடல் தன்னகத்திடமிருந்தே மீட்டுக்கொள்ள முடியும் எனும்போது தாங்கள் பயன்படுத்தும் ஊட்டச்சத்து மருந்தே அதற்குக் காரணம் என்று கருதிவிடலாம்.
புற இணைப்புகள்
பகுப்பு:உணவு அறிவியல்
இந்தியாவில் ஊழல்
இந்தியாவில் ஊழல் ஒரு பெரும் பிரச்சினை. அது இந்தியாவின் பொருளாதாரத்தை மோசமாக பாதிக்கின்றது. இந்தியாவில் ட்ரான்சிபரன்சி( ஒழிவு மறைவற்ற) மார்க்சிய பாஷையில் விஞ்ஞானப்பூர்வமான வழிமுறை இன்டர்நேஷனல் (Transparency International) நடத்திய 2005ஆம் ஆண்டின் ஆய்வின் படி 62 சதவிகிதத்திற்கும் மேற்பட்ட இந்தியர்களுக்கு இலஞ்சம் கொடுப்பது, அல்லது செல்வாக்கு பயன்படுத்தி பொது அலுவலகங்களில் வெற்றிகரமாக வேலைகளை முடித்துக் கொள்வதில் மக்கள் மத்தியில் முதல் அனுபவம் இருந்ததாக தெரியவந்துள்ளது. அதன் 2008 ஆய்வில், 40% இந்தியர்கள் இலஞ்சம் கொடுப்பது அல்லது ஒரு தொடர்பை பயன்படுத்தி பொது அலுவலகத்தில் வேலையை செய்து முடிப்பதில் முதல் கையூட்டு கொடுக்க அனுபவம் பெற்றுள்ளனர், என குறிப்பிடப்பட்டுள்ளது.
2011 ல் இந்தியா ட்ரான்சிபரன்சி இன்டர்நேஷனலின் ஊழல் மலிவுச் சுட்டெண்ணில் (Corruption Perceptions Index)  178 நாடுகளுள் 95 வது இடத்தில் இந்தியா இருந்தது.
இந்திய அரசாங்கம் இயற்றிய சில சமூக செலவு திட்டங்கள் மற்றும் உரிமம் வழங்கும் திட்டங்கள் ஊழலுக்கான மிகப்பெரிய (அடிப்படை காரணம்)மூலங்கள் ஆகும். மகாத்மா காந்தி தேசிய ஊரக வேலைவாய்ப்பு உத்தரவாத சட்டம் மற்றும் தேசிய ஊரக சுகாதார திட்டம் ஆகியவை உதாரணங்கள் ஆகும். நெடுஞ்சாலைகளில் உள்ள பல ஒழுங்குமுறை மற்றும் போலீஸ் நிறுத்தங்களுக்கு, போக்குவரத்து சார்ந்த தொழில்கள், ஆண்டுதோறும் கோடிக்கணக்கில் இலஞ்சம் செலுத்த வேண்டிய கட்டாயத்தில் உள்ளன.
சுவிஸ் வங்கிகளில் டிரில்லியன் கணக்கான டாலர்கள் இந்தியாவிலுள்ள ஊழல்வாதிகளால் மறைத்து வைக்கப்பட்டிருக்கிறது என்று இந்திய ஊடகங்கள் பரவலாக குற்றச்சாட்டுக்களை வெளியிட்டுள்ளன.குற்றவிளக்கம்; (இந்திய அரசின் சட்டங்களுக்கு புறம்பான முறையில் அந்நிய நாட்டில் தொழில்நுட்ப மற்றும் தொழில்சார் முதலீடுகள் செய்துள்ளவர்கள்) எனினும் சுவிஸ் அதிகாரிகள், இந்த குற்றச்சாட்டுக்களை ஒரு முழுமையான கட்டுருவாக்கம் மற்றும் தவறானது என்று கூறுகிறார்கள்.
அதிக கட்டுப்பாடுகள், சிக்கலான வரிகள் மற்றும் உரிமம் அமைப்புகள், பல்வேறு அரசு துறைகள் ஒவ்வொன்றிற்கும் ஒளிபுகா அதிகாரத்துவம் மற்றும் விருப்ப அதிகாரங்கள், அரசாங்க கட்டுப்பாட்டு நிறுவனங்களுக்கு சில பொருட்கள் மற்றும் சேவைகளின் மேல் தரும் தனியுரிமை, வெளிப்படையான சட்டங்கள் மற்றும் நடைமுறைகள் இல்லாமை ஆகியவை இந்தியாவில் ஊழலுக்கான காரணங்களில் அடங்கும். ஊழலின் அளவு மற்றும் ஊழலை குறைக்க பல்வேறு மாநில அரசின் முயற்சிகளில் குறிப்பிடத்தக்க வேறுபாடுகள் உள்ளன.
அரசு ஊழியர் தன் கடமையை செய்யவோ அல்லது செய்யாமல் இருக்கவோ, ஒரு குறிப்பிட்ட பணியில் சாதகமாக செய்யவோ அல்லது பாதகமாக செய்யவோ சட்டப்படியாக ஊதியம் அல்லாத பணத்தையோ அல்லது பொருளையோ பெறுதல் அல்லது பெற ஒப்புக்கொள்ளுதல் ஆகியவை ஊழல் தடுப்புச் சட்டம், 1988 பிரிவு 7ன் கீழ் ஊழல் எனும் குற்றச்செயலாகும்.
ஒரு நபரோ அல்லது பல நபர்களோ, அரசு ஊழியரை ஒரு குறிப்பிட்ட கடமையை செய்ய அல்லது செய்யவிடாமல் தடுக்க, அரசு ஊழியர்க்கு கையூட்டு வழங்குவது அல்லது பெறுவது, ஊழல் தடுப்புச் சட்டம், 1988 பிரிவு 8 மற்றும் 9ன் கீழ் ஊழல் ஆகும்.
ஒரு தனிநபர் இலஞ்சம் கேட்பதற்கு உடந்தையாக இருக்கும் அரசு ஊழியர் ஊழல் தடுப்புச் சட்டம், 1988 பிரிவு 10ன் கீழ் ஊழல் செய்தவர் ஆகிறார்.
அரசு ஊழியர் ஒருவர், தனது வருமானத்திற்கு அதிகமாக சொத்து குவித்தல் போன்ற குற்றங்களுக்கு ஊழல் தடுப்புச்சட்டம், 1988 பிரிவு 13ன்படி ஊழல் செய்தவர் ஆகிறார்.
வரலாறு
இந்தியாவின் வளர்ச்சிக்கு பெரிய பிரச்னையாகவும் தடங்கலாகவும் இருப்பதற்கு ஊழலும், அரசியலில் மாற்றமின்மையும் காரணங்களாகும்.
அரசியல்
டிசம்பர் 2008 இல், 523 இந்திய நாடாளுமன்ற உறுப்பினர்களில் 120 நபர்களுக்கு மேல் குற்றவியல் குற்றச்சாட்டு இருந்தது. 2010 இல் இருந்து நடந்த மிக பெரிய ஊழல்களுக்கும், அமைச்சர்கள் மற்றும் முதலமைச்சர்கள் போன்ற மிக உயர் அரசு நிலைகளுக்கும் தொடர்புகள் இருந்தது. இரண்டாம் தலைமுறை அலைக்கற்றை முறைகேடு, 2010 காமன்வெல்த் ஊழல், ஆதர்ஷ் வீட்டு வசதி சங்கம் ஊழல், நிலக்கரி சுரங்க முறைகேடு, கர்நாடக சுரங்க ஊழல் இதன் உதாரணங்கள் ஆகும்.
அதிகாரத்துவம்
வரி மற்றும் இலஞ்சம் மாநில எல்லைகளுக்கு இடையே வழக்கமானது; லாரி உரிமையாளர்கள் ஆண்டுதோறும் 22,200 கோடி (4.5 பில்லியன்) லஞ்சம் செலுத்துகிறார்கள் என்று திரான்சிபரன்சி இன்டர்நேஷனல் மதிப்பீட்டுள்ளது. அரசாங்க கட்டுப்பாட்டு அதிகாரிகள் 43% மற்றும் போலீஸ் 45% லஞ்சம் பணத்தை பங்கு போட்டுக்கொள்கின்றனர். சோதனை சாவடிகள் மற்றும் நுழைவு புள்ளிகளில் ஒரு வாகனம் ஒரு நாளைக்கு 11 மணி நேரம் வரை நிறுத்திவைக்கப்படுகிறது. அத்தகைய நிறுத்தங்களில் கிட்டத்தட்ட 60 சதவீதம் சமையங்களில், அரசு அதிகாரிகளால் பணம் பிடுங்கப்படுகிறது. இந்த நிறுத்தங்களால் ஏற்படும் உற்பத்தித்திறன் இழப்பு ஒரு முக்கியமான தேசிய கவலை ஆகும். கட்டாய தாமதங்கள் தவிர்க்கப்பட்டால், டிரக் பயணங்கள் எண்ணிக்கை 40% அதிகரிக்கும். ஊழல் மற்றும் லஞ்சம் பெறுவதற்கு தொடர்புடைய ஒழுங்குமுறை நிறுத்தம் நீக்கப்பட்டால், ஒரு 2007 உலக வங்கி வெளியிட்டுள்ள அறிக்கையின்படி, ஒரு தில்லியிலிருந்து மும்பை பயணம் பயண நேரம், பயணம் ஒன்றிற்கு 2 நாட்கள் குறையும். ஆசியாவின் முக்கிய பொருளாதாரங்களைப் பற்றிய 2009 ஆய்வில், சிங்கப்பூர், ஹாங்காங், தாய்லாந்து, தென் கொரியா, ஜப்பான், மலேசியா, தைவான், வியட்நாம், சீனா, பிலிப்பைன்ஸ் மற்றும் இந்தோனேசியா ஆகிய நாடுகளுடன் ஒப்பிடுகையில், இந்திய அதிகாரத்துவம் குறைந்த செயல் திறன் கொண்டதாக இருக்கிறது.
நிலம் மற்றும் சொத்து
அதிகாரிகள், மாநில சொத்தை திருடுவதாகக் கூறப்படுகிறது. இந்தியா முழுவதும், நகராட்சி மற்றும் இதர அரசாங்க அதிகாரிகள், தேர்ந்தெடுக்கப்பட்ட அரசியல்வாதிகள், நீதித்துறை அதிகாரிகள், ரியல் எஸ்டேட் மேம்பாட்டாளர்கள் மற்றும் சட்ட அமலாக்க அதிகாரிகள் சட்டவிரோத வழிகளில் நிலத்தை பெற்று, மேம்படுத்தி விற்கிறார்கள்.
ஒப்பந்த செயல்முறைகள் மற்றும் ஒப்பந்தம் வழங்குதல்
ஒரு 2006 ஆம் ஆண்டு அறிக்கையின் படி, உத்தர பிரதேசத்தில், சாலை கட்டுவது போன்ற மாநில நிதி உதவி பெற்ற கட்டுமான நடவடிக்கைகள், ஊழல் மிகுந்த பொது வேலை அதிகாரிகளின் குழுக்கள், பொருட்கள் சப்ளையர்கள், அரசியல்வாதிகள் மற்றும் கட்டுமான ஒப்பந்ததாரர்கள் ஆதிக்கத்தில் இருந்தன. அரசு நிதியுதவி பெற்ற திட்டங்களுக்கு உத்தர பிரதேசத்தில் மட்டும் பிரச்சனைகள் வரவில்லை. உலக வங்கியின்படி, உதவி திட்டங்கள் அனைத்தும் ஊழலிலும் மோசமான நிர்வாகத்திலும் மூழ்கி இருக்கின்றன. ஒரு எடுத்துக்காட்டாக, ஏழைகளுக்கு வழங்கப்படும் தானியங்களில் 40 சதவீதம் மட்டுமே அதன் குறிப்பிட்ட இலக்கை சென்று அடைகிறது என்று அவ்வறிக்கை கூறுகிறது.
இந்தியாவில், ஆகஸ்ட் 25, 2005 அன்று, மகாத்மா காந்தி தேசிய ஊரக வேலைவாய்ப்பு உத்தரவாத சட்டம் (MGNREGA) செயலாக்கப்பட்டது. செயல்படத் தொடங்கி 5 ஆண்டுகளுக்கு பின்னர், 2011 ல், இந்தியாவில் இருக்கும் மற்ற வறுமை குறைப்பு திட்டங்கலை விட இத்திட்டம் எவ்விதத்திலும் அதிக பயனளிக்கவில்லை என விமர்சிக்கப்பட்டது. MGNREGA வில் சிறந்த நோக்கங்கள் இருந்த போதிலும், போலி கிராமப்புற ஊழியர்கள், இந்த திட்டத்தின் கீழ் கட்டப்பட்ட உள்கட்டமைப்பு தரம் சரியில்லாமை, ஊழல் மிகுந்த அதிகாரிகள் பணத்தை கொள்ளையடிப்பது போன்ற சர்ச்சைகளுடன் தொடர்புடையதாக இருக்கிறது.
மருத்துவம்
அரசு மருத்துவமனைகளிலும் ஊழல் இருக்கிறது. எடுத்துக்காட்டாக, மருத்துவரை பார்ப்பதற்கு, ஆலோசனை பெறுவதற்கு இலஞ்சம் வாங்குவது, போலி மருந்துகள் விற்பது ஆகியவை அடங்கும். தேசிய ஊரக சுகாதார திட்டத்தில் மிகப் பெரிய அளவில் ஊழல் குற்றச்சாட்டுகள் உள்ளன. இது ஒரு சுகாதாரம் தொடர்பான அரசாங்கத் திட்டமாகும். இத்திட்டத்தை இந்திய அரசாங்கத்தின் சுகாதார அமைச்சகம் 2005 ல் இருந்து இயக்கி வருகிறது. இந்திய அரசாங்கம் 2004-05 ல் ரூபாய் 27.700 கோடி இத்திட்டத்திற்காக செலவு செய்தது. மேலும், இத்திட்டத்திற்கான செலவை, இந்தியாவின் மொத்த உள்நாட்டு உற்பத்தியில்(gross domestic product) சுமார் 1  சதவீதத்திற்கு ஒவ்வொரு ஆண்டாக அதிகரித்துள்ளது. இத்திட்டத்தின் மேலும் ஒரு பெரிய அளவிலான ஊழல் சூழ்ந்துள்ளது. பல உயர்மட்ட அரசாங்க அதிகாரிகள் கைது செய்யப்பட்டனர். இதில் பலர் மர்மமான முறையில் இறந்தனர் (சிறையில் இருந்த போதிலும் ஒருவர் இறந்தார்). இத்திட்டத்தில் நடந்த ஊழல் மற்றும் மோசடியால் சுமார் 10,000 கோடி ரூபாய் இழப்பு ஏற்பட்டுள்ளது என கூறப்படுகிறது.
கனிம வளங்களை பகிர்ந்தளிப்பதில் சீர்கேடு
ஆகஸ்ட் 2011 ஆரம்பத்தில், இரும்பு தாது சுரங்க முறைகேடு, இந்திய ஊடகங்களின் கவனத்தை பெற்றது. செப்டம்பர் 2011 இல், ஜனார்தனா ரெட்டி - கர்நாடகாவின் சட்டமன்ற உறுப்பினர் - அவரது சொந்த மாநிலமான கர்நாடகத்தில் சட்டவிரோதமாக இரும்பு தாது வெட்டி எடுத்ததற்காகவும் ஊழலுக்காகவும் கைது செய்யப்பட்டார். அவரது நிறுவனம் கர்நாடக மாநில அரசுக்கோ மத்திய அரசுக்கோ எவ்வித வரியும் கட்டாமல் கோடிக்கணக்கான ருபாய் மதிப்புள்ள இரும்பு தாதுவை சீனாவிற்கு ஏற்றுமதி செய்ததாகவும், கரிபியன் மற்றும் வடக்கு அட்லாண்டிக் நாடுகளில் பதிவு செய்யப்பட்ட, ரெட்டியின் நிறுவனங்களுக்கு சீன நிறுவனங்கள் பணம் போடுவதாகவும் குற்றம்சாட்டப்பட்டது. மேலும், அரசு சுரங்கத் துறை அதிகாரிகளிலிருந்து துறைமுக அதிகாரிகள் வரை இவருக்கு உடந்தையாக இருந்தனர் என்று குற்றம்சாட்டப்பட்டுள்ளது. இந்த அதிகாரிகள் சீனாவிற்கு சட்டவிரோதமாக வெட்டியெடுக்கப்பட்ட இரும்பு தாதுவை சட்டவிரோதமாக ஏற்றுமதி செய்வதற்கு மாத இலஞ்சம் பெற்றனர்.
இதுவரை
CMS இந்தியா நடத்திய 2010 அறிக்கையில், கிராமப்புற மற்றும் நகர்ப்புற ஏழைகள்தான் ஊழலினால் மிக அதிகமாக பாதிக்கப்படுகிறார்கள் என்று குறிப்பிடப்பட்டிருந்தது. கூடுதலாக, 2005 முதல் 2010 வரை, ஊழல் கருத்து நாடு முழுவதும் குறைந்திருக்கிறது என்று அந்த ஆய்வு கூறுகிறது.
கருப்புப் பணம்
சட்டவிரோதமாக ஒருவரிடம் பணம் இருந்தால் அது கருப்பு பணம் ஆகும். கருப்பு பணம் இருப்பதற்கு இரண்டு சாத்திய வழிகள் உள்ளன என்று இந்திய அரசு குறிப்பிடுகின்றது. போதை மருந்து வியாபாரம், பயங்கரவாதம், ஊழல் போன்ற சட்டவிரோத நடவடிக்கைகள் முதல் வழி ஆகும். சட்டரீதியாக பணம் வந்தாலும், அதை வருமானத்தைதில் காட்டாமலோ வரிகள் கட்டாமலோ இருப்பது இரண்டாவது வழி ஆகும்.
சுவிட்சர்லாந்தில் உள்ள கருப்பு பணம்
2010 இல் தி இந்து நாளிதழ் வெளியிட்ட ஒரு கட்டுரையின் படி, சுவிஸ் வங்கிகளில் 1456 பில்லியன் அமெரிக்க டாலருக்கும் அதிகமாக கறுப்புப் பணத்தை இந்தியர்கள் மறைத்து வைத்திருக்கிறார்கள் என்று குறிப்பிடுகிறது. "மற்ற உலக நாடுகளின் கருப்புப் பணம் அனைத்தையும் சேர்த்தால் கூட இந்தியாவிலிருந்து இருக்கும் கருப்புப்பணம் அதிகமானது" என்று சுவிஸ் வங்கிகள் சங்கம் அதன் 2006 ஆம் ஆண்டின் அறிக்கையில் கூறியதாக என்று சில செய்தி அறிக்கைகள் கூறின. எனினும் அந்த சங்கத்தின் சர்வதேச தகவல் தொடர்பு தலைவர் இதை மறுத்தார். சுவிஸ் வங்கிகளில் இருக்கும் இந்திய கறுப்புப் பணத்தின் அளவு நாட்டின் தேசிய கடனை விட 13 மடங்கு அதிகமாக இருக்கிறது என்று வேறொரு அறிக்கை குறிப்பிட்டது. இந்த குற்றச்சாட்டுக்களையும் சுவிஸ் வங்கியாளர்கள் சங்கம் மறுத்தது. இந்திய ஊடகங்களும் எதிர் கட்சியினரும் இந்த கருப்புப் பணத்தின் அளவை அடிப்படையே இல்லாமல் அதிகப்படுத்தியுள்ளனர், என்று சுவிஸ் வங்கிகள் சங்கத்தின் ஜேம்ஸ் நேசன்(James Nason) ஒரு பேட்டியில் கூறினார். சுவிஸ் வங்கியாளர்கள் சங்கம் அது போன்ற ஒரு அறிக்கை வெளியிடவே இல்லை என்று கூறினார்.
நீதித்துறை
திரான்சிபரன்சி இன்டர்நேஷனலின்(Transparency International) படி, இந்தியாவில் நீதித்துறையில் "நீதிமன்ற வழக்குகளை காலதாமதமாக முடிப்பது, நீதிபதி பற்றாக்குறை, மிகவும் சிக்கலான நடைமுறைகள் போன்ற காரணிகளால் ஊழல் நடக்கிறது".
ஆயுதப்படை
இந்திய ஆயுதப்படைகளிலும் ஊழல் நடந்திருக்கிறது. இந்திய இராணுவம், இந்திய கடற்படை மற்றும் இந்திய விமான படை இவைகளின் மூத்த இராணுவ அதிகாரிகள் சிலர் மேல் ஊழல் குற்றசாட்டுகள் உள்ளன. 2000-2010 காலத்தில் நடந்த பல ஊழல்கள் இந்திய இராணுவ புகழுக்கு சேதம் ஏற்படுத்தியது. அரசாங்க சொத்துக்களை மீண்டும் விற்பனை செய்வது, போர் பயணங்களை பித்தலாட்டம் செய்வது, ஆயுத படைகள் பணத்தை கொள்ளையடிப்பது போன்றவைகள் நடந்துள்ளன.
ஊழலுக்கு எதிரான சட்டம்
ஊழல் செய்யும் அரசு ஊழியர்கள் மற்றும் அலுவர்கள் மீது நடவடிக்கை எடுக்க வெள்ளைய ஆங்கில அரசின் இந்திய தண்டனைச் சட்டத்தில் போதிய வழி இல்லாதபடியால், விடுதலை அடைந்த இந்திய அரசு 1947ல் ஊழல் தடுப்புச் சட்டம் இயற்றியது. பின் இதே சட்டத்தை பல்வேறு திருத்தங்களுடன் தற்போது நடைமுறையில் உள்ள ஊழல் தடுப்புச் சட்டம் 1988ஆம் ஆண்டு முதல் நடைமுறைக்கு கொண்டு வரப்பட்டது. இச்சட்டத்தின்படி, கையூட்டு மற்றும் ஊழல் புரிந்த மாநில, மத்திய அமைச்சர்கள், சட்டம் இயற்றும் அதிகாரம் உள்ள மக்கள்மன்ற பிரதிநிதிகளான சட்டமன்ற உறுப்பினர்கள், நாடாளுமன்ற உறுப்பினர்கள், உள்ளாட்சிமன்ற உறுப்பினர்கள் மற்றும் ஊழியர்கள், அரசிடம் ஊதியம் பெறும் ஊழியர்கள் மற்றும் அலுவலர்கள், அரசிடம் நிதிஉதவி பெறும் அரசு சாரா நிறுவனங்கள் மீது ஊழல் தடுப்புச் சட்டத்தின்படி நடவடிக்கை எடுக்கப்படும்.
ஊழலுக்காக இந்திய பொது ஊழியர்கள் கீழ் குறிப்பிடப்பட்டுள்ள சட்டங்களின் படி அபராதம் விதிக்கப்படும்: